CELEX: 62015TB0368(01)
Language: el
Date: 2016-07-14 00:00:00
Title: Υπόθεση T-368/15: Διάταξη του Γενικού Δικαστηρίου της 14ης Ιουλίου 2016 — Alcimos Consulting κατά ΕΚΤ (Προσφυγή ακυρώσεως — Αγωγή αποζημιώσεως — Αποφάσεις του Διοικητικού Συμβουλίου της ΕΚΤ — Παροχή έκτακτης ρευστότητας στις ελληνικές τράπεζες — Ανώτατο όριο — Πράξη που δεν αφορά άμεσα τον προσφεύγοντα — Απαράδεκτο — Μη τήρηση των τυπικών προϋποθέσεων)

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/46
            
         Διάταξη του Γενικού Δικαστηρίου της 14ης Ιουλίου 2016 — Alcimos Consulting κατά ΕΚΤ
   (Υπόθεση T-368/15) (1)
   
   ((Προσφυγή ακυρώσεως - Αγωγή αποζημιώσεως - Αποφάσεις του Διοικητικού Συμβουλίου της ΕΚΤ - Παροχή έκτακτης ρευστότητας στις ελληνικές τράπεζες - Ανώτατο όριο - Πράξη που δεν αφορά άμεσα τον προσφεύγοντα - Απαράδεκτο - Μη τήρηση των τυπικών προϋποθέσεων))
   (2016/C 335/61)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Alcimos Consulting SMPC (Αθήνα, Ελλάδα) (εκπρόσωπος: Φ. Ροδολάκη, δικηγόρος)
   
      Καθής-εναγομένη: Ευρωπαϊκή Κεντρική Τράπεζα (εκπρόσωποι: K. Laurinavičius και M. Szablewska, επικουρούμενοι από τον H. G. Kamann, δικηγόρο)
   
      Αντικείμενο
   
   Αφενός, προσφυγή βάσει του άρθρου 263 ΣΛΕΕ για την ακύρωση των αποφάσεων του Διοικητικού Συμβουλίου της ΕΚΤ της 28ης Ιουνίου 2015, με την οποία αποφασίστηκε η διατήρηση του ανώτατου ορίου παροχής έκτακτης ρευστότητας στο επίπεδο που είχε αποφασιστεί στις 26 Ιουνίου 2015, και της 6ης Ιουλίου 2015, με την οποία ομοίως αποφασίστηκε η διατήρηση του ίδιου ορίου, καθώς και η προσαρμογή των περικοπών αποτιμήσεως που εφαρμόζονται για τις εγγυήσεις που δέχεται η Τράπεζα της Ελλάδος στο πλαίσιο αυτό, και, αφετέρου, αγωγή βάσει του άρθρου 268 ΣΛΕΕ προς αποκατάσταση της ζημίας που προβάλλει ότι υπέστη η προσφεύγουσα-ενάγουσα εξαιτίας των ως άνω αποφάσεων.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή-αγωγή ως απαράδεκτη.
            
         
               2)
            
            
               Καταδικάζει την Alcimos Consulting SMPC στα δικαστικά έξοδα.
            
         
      (1)  ΕΕ C 302 της 14.9.2015.